《送友人赴天台幕》
宋代·贾收

天台仙籍上，又见姓刘人。入幕红莲晓，趋庭彩服春。

鱼多知海熟，药少觉山贫。太守乡儒丈，何妨婉画频。

作者简介：宋湖州乌程人，字耘老。有诗名，喜饮酒，隐居苕溪，其居有水阁名“浮晖”。李常、苏轼于熙宁、元丰间先后知湖、杭，皆与之游，唱酬甚多，轼尝题诗作画于浮晖阁壁间。家素贫，轼每念之，作图以赠。苏轼去，筑“怀苏亭”，诗集名《怀苏集》。